**КЭЙС CBPS**

**ТАШКИЛИ СОЗМОНҲО ВА ШАБАКАҲО :**

**МАРКАЗИ ОМӮЗИШИ МАСЪАЛАҲО ОИД БА БУҶЕТ ВА СИЁСАТ, ҲИНДУСТОН**

**ОҒОЗ**

*Маркази омузиши масъалаҳои сиёсӣ ва буҷетӣ (CBPS) мисоли равшанест, ки чи тавр созмон метавонад худро ба унвони ҳиссагузор дар кори таҳлили буҷет бо муваффақият нишон диҳад. Баробари изҳор намудани майлу рағбаташ барои гузаронидани корҳои буҷетӣ соҳиби маблағгузории зарурӣ шуд ва ба шабакаи мавҷудаи созмонҳои алоқаманд ворид шуд ва дар рафти тадқиқотҳо норасоиҳоеро пайдо намуд.ки созмон дар ҳалли онҳо мекушад.*

Маркази омӯзиши масъалаҳо оид ба буҷет ва сиёсат (CBPS) филиали бунёди тадқиқотҳои илмӣ TIDE буд, ки асосан ба масъалаҳои рушд ва паҳн намудани (фанновариҳо) технологияҳо таваҷҷуҳ дошт. Миёнаи солҳои 1995-96 баъзе аз кормандони он ба барномаҳои мухталиф оид ба таҳлили буҷет ҷалб шуда буданд, ки аз ҷониби Бунёди Форд маблағгузорӣ мешуданд ва шавқу рағбаташон нисбат ба равандҳои буҷет бедор гардид. Онҳое, ки ба чунин барномаҳо ҷалб шуда буданд, соли 1988 тасмим гирифтанд, ки ташкилоти нав дар башхи таҳлили буҷет таъсис диҳанд. Бунёди Форд онҳоро бо кормандони Маркази афзалиятҳои сиёсӣ ва буҷетӣ шинос намуд, ки он вақт оид ба кори буҷетии байналмилалӣ конференсия мегузаронд. Ғояи ташкили CBPS дар натиҷаи муҳокимаҳое ба вуҷуд омад, ки дар вақти конференсия ва баъди анҷоми он сурат мегирифтанд. Аз он замон аъзои CBPS ба масъалаҳои камбизоатӣ, гендерӣ ва муҳити зист дар раванди буҷетӣ аз диди мувофиқат накардани нақшаҳои дар сатҳи миллӣ пешбинишуда бо он чизе ки воқеан дар сатҳи иёлотҳо ҳаст, машғул гаштанд.

 **Мушкилот**

Баъзе тадқиқотҳои аз ҷониби таъсикунандагони CBPS гузаронидашуда, ба зарурати таҳлили буҷет дар сатҳи маҳал дар Ҳиндустон ишора менамоянд. Ҳамзамон таъғийроти нав дар конститутсияи Ҳиндустон раёсати маҳаллӣ, сатҳи маҳаллии идоракуние, ки қаблан мавҷуд набуд, таъсис дод ва CBPS омӯзиши низоми молиявии онро қарор дод. Сарфи назар аз он, ки бештари ба кор ҷалбшудагон дар он вақт таҷрибаи ками кор бо масоили буҷет ё молияи маҳаллӣ доштанд, тасмим гирифтанд кори лоиҳаро идома диҳанд ва ҳар он чиро ки донистанаш зарур аст, мустақилона биомузанд

 **Фаъолиятҳо**

Пас аз муайян намудани самтҳои асоси фаъолият Марказ аз Бунёди Форд барои гузаронидани тадқиқот дар ду ноҳияи штати Карнатака маблағ гирифт. Дар рафти иҷрои ин кор Марказ бо дигар шахсони ба таҳлили буҷет дар Ҳиндустон ҷалбшуда ва ҳам бо ташкилот Шарикии байналмилалии буҷетӣ (IBP) ва ҳам бо Маркази афзалиятҳои сиёсӣ ва буҷетӣ дар Штатҳои Муттаҳида робитаҳо ташкил намуд.

Бо даъвати IBP кормандонии CBPS дар конференсияи созмонҳо оид ба таҳлили буҷет дар соли 1997 дар Вашингтон иштирок намуданд (округи Колумбия). Бино бар он ки созмони навтавташкилшуда буд, ширкат дар конференсия ба кормандон дарки иқтидори таҳлили буҷетӣ ва имконияти ҳамкорӣ намуданро бо дигарон, ки ба корҳои монанд машғул буданд, фароҳам овард.

Тавассути муколама бо ин гуруҳҳо ва махсусан шахсоне, ки масъалаҳои буҷетро дар Ҳиндустон баррасӣ менамудан, CBPS самти хосеро бори худ интихоб намуд, ки он вақт дар Ҳиндустон сазовори таваҷҷуҳи кофӣ нашуда буд. Бо сабаби он ки қисми бештари кор оид ба буҷети миллӣ алакай аз ҷониби ассотсиатсияҳо роҳандозӣ шуда буд, CBPS қарор дод, ба татбиқи сиёсати миллии буҷетӣ дар штатҳо тамаркуз намояд.

Маводи асосии нашркардаи созмон “Демократия ва ғайримарказигардонӣ: тадқиқоти буҷетҳои маҳаллии ду ноҳия -Дарвад ва Банголор” аст, ки таҳлили чандсолаи панҷ сектори бо идоракунии маҳалл алоқамандро пешниҳод менамояд. Ин нахустин тадқиқоте буд, ки чунин навъи додаҳоро дар пойгоҳи додаҳои компютерӣ барои дастрасии ҷамъиятӣ бо забони маҳаллӣ муттаҳид намуд. Созмон маърузаҳои бисёре нашр намуд, ки барои гузаронидани тренингҳо доир ба масъалаҳои ғайримарказигардонӣ, идоракунии маҳалӣ ва молияи маҳаллӣ асос гаштанд. Ин маърузаҳо барои ташаккулёбии равандҳои бештар иттилоотигаштаи демократӣ мусоидат намуданд.

**Натиҷаҳо**

Маркази CBPS тавасути иҷрои фаъолиятҳо ва гузаронидани тренингҳо обру касб кард. Гуруҳ таваҷҷуҳи давлат, созмонҳои миллӣ ба байналмиллӣ ба масъалаҳои буҷетӣ манфиатдоро ҷалб намуд. Дар масъалаҳои тандурустӣ ва таҳсилот ба созмон пешниҳод шуд, ки таҳлили махсус барои ҳукумат гузаронад

Қобили зикр аст, ки CBPS маҳорату малакаҳои хешро оид ба таҳлили додаҳои буҷет ба андозае сайқал дод, ки метавонад ин таҷрибаро барои гуруҳҳои навкор пешниҳод созад. Марказ ният дорад таҷрибаи худро оид ба рушди созмон ва малакаҳои андухташуда сабти ҳуҷҷатӣ намояд. Ҳамзамон созмон доираи васеи маърузаҳоеро таҳия намуд, ки дастрасии додаҳои муҳими буҷетро барои сокинони маҳал ва бо забони модариашон осон кард.

**Сабақҳо**

Баъзе аз сабақҳои калидии муаффақиятҳои CBPS инҳоянд:

* *Сабру таҳаммул.* Касби обру ва нигаҳ доштани он омили муҳим барои таъсиррасонӣ дар муҳокимаи буҷет аст. Сарфи назар аз лаззати зуд вориди музокираҳо шудан, созмон тавонист ягонагӣ ва қонуниятро, қабл аз он ки мавқеи ҷамиятӣ ишғол намояд бо роҳи таъмини имкониятҳо барои ҷавоб гуфтан ба суоли онҳое, ки ақидаҳои мухталиф доранд, нигоҳ дорад.
* *Донишҳоро аз дигарон дареғ надоштан*. Барои CBPS, чун дигар гуруҳҳо оид ба таҳлили буҷет, дар ибтидо чизҳое бисёреро дар ҷараёни буҷетӣ омухтан лозим буд. Ба сифати созмоне, ки сари таҳияи салоҳиятҳояш кор кардааст, донишҳои афзоишёбандаи худро аз онҳое, ки барояшон муфид буд, аз ҷумла аз намоядагони идоракунии маҳаллӣ, ки маъмулан хеле кам равандҳои буҷетро мефаҳмиданд, дареғ намедошт. Илова бар ин, BPS бо такя ба кори анҷомдодаи онҳо ва аз таҷрибаи онҳо чизе омухта, аз муколамаи кушода дар ин мавзуъ манфиати бевосита мебардошт
* *Муайян кардани эҳтиёҷоти мушаххас.* Дар асоси муколамаҳои бо дигар одамони ба таҳлили буҷет дар Ҳиндустон ҷалбшуда, CBPS тавонист эҳтиёҷоти мушаххасро дар кори мавҷуда муайян кунад. Ҳамин тавр CBPS иштирокчии муҳими муҳокимаҳои буҷетӣ дар Ҳиндустон шуд, ки кори дигаронро такрор намекунад.
* *Пешниҳоди маълумоти дастрас.* CBPS дарёфт ки кор ба масаъалаҳои печида ва одамоне, ки онро суст дарк мекунанд, навъи хоси ҳамкориро талаб дорад. Гузаронидани таҳлили оморӣ ва иқтисодӣ кофӣ нест, иттилоот ба тавре бояд дастрас шавад, ки моҳияташро гум накунад ва ҳамзамон фаҳмо бошад.

Барои дарёфти маълумоти иловагӣ муроҷиат намоед :

Д-р Винод Вясулу или д-р А. Индира

CBPS, SV Complex

Basavangudi

Bangalore 560004

India

Phone: 91-80-6522327

Fax: 91-80-6618401

Email: cbps@vsnl.com

Fax: 91-80-6618401

Email: cbps@vsnl.com